Tulihan Tehtyä: Varasto
Varasto on tila, jossa säilytetään tavaroita.
Se on aputila, jossa voidaan tehdä erilaisia töitä. Varasto on erillinen rakennus, jota käytetään ahkerasti.
Kun tavaroita viedään pois, ne säilytetään ensin varastossa ja vuosien säilyttämisen jälkeen mietitään, tarvitaanko niitä enää vai voiko ne jo poistaa.
Varastosta olisi hyvä pitää jonkinlaista kirjaa, että onko sitä materiaalia, vai ei.
Joskus varastosta hukkuu tavaroita. Ne vain hukkuvat!
Yleensä varaston hyllyt ovat täynnä.
Varastoita voi olla useampikin. Ammatiksi asti varastotyö ei kannata. Siis kotioloissa. Työtä kyllä riittäisi sesongin mukaan. Kuka olisi kenenkin pomo ja alainen?
Varastointi lisää myös kuljetuskalustoa. =D
Alkuvuosi on ollut varaston tyhjennystä ja suunnittelua. Tyhjennys lähinnä matonkuteista, joita minulta haluttiin ostaa ja mielellään ne myinkin, kun keltaiset ja siniset eivät kuulu väripalettiini. Loput kuteet säästin ja ne mahtuvat nyt hyvin vanhaan maitotankkiin jäähtymään.
Mitään muuta ei hävitetty.
Siivous aloitettiin ulkoistamalla vanhat eripariset keittiönkaapit ja allastasot ja tilalle tuotiin yhtenäinen puuhyllysarja. Mappihyllyn syvyys on paikoin, varsinkin suurille kukkaruukuille, hiukan kapea, mutta testataan, testataan, pysyykö ne putoamatta hyllyillä.
Työtilani yhteydessä, kylmävarastossa, säilytetään työssäni käyttämä materiaali, kukkaruukut, kirjat, joita vielä on ja osa käsityömateriaalistani.
Suljetuissa kaapeissa on astiat säilömiseen.
Täällä on mukava poiketa, kun kaikki on selkeästi näkösällä ja pian kukkaruukut saakin ottaa jo käyttöön!
Tämä metallipakki on valmiina metallityötunneille.
Ihana varasto! Mie kärsin sekä kotona että töissä siitä, ettei ole kunnollista varastotilaa.
12. maaliskuuta 2017 klo 9.49
Hyvä on olla järjestys, varsinkin kun on noin paljon tavaraa - ja toinen mokoma työhuoneen puolella;)
12. maaliskuuta 2017 klo 19.52